《读太白集》
宋代·李吕

吾宗老太白，俊逸自幼年。
学成喜任侠，长剑辞三川。
无心驯鸟喜，急义散金钱。
曳裾半天下，所至惊四筵。
竺阵扫强敌，诗情快涌泉。
一朝见贺监。荐鹗君王前。
金马得供奉，酒徒同醉眠。
从驾方连召，扶头得十篇。
奴视高力士，风期鲁仲连。
青蝇工点玉，锦袍棹回船。
自谓天地臣，浪称平地仙。
志大虽难揜，身危幸保全。
江陵欲难作，彭泽见几先。
仍喜宫祠句，浑如讽谏篇。
至今读青史，终始无间然。

作者简介：李吕（1122—1198）生于宋徽宗宣和四年，卒于宁宗庆元四年，年七十七岁。端庄自重，记诵过人。年四十，即弃科举。好治易，尤留意通鉴。教人循循善诱，常聚族百人，昕夕击鼓，聚众致礼享堂，不以寒暑废。吕著有《澹轩集》十五卷，《国史经籍志》传于世。